google/wiki40b huggingface dataset:
Expedícia 5

Štart, pripojenie k ISS

Posádku Expedícia 5 dopravil k Medzinárodnej vesmírnej stanici raketoplán Endeavour pri svojom lete STS-111. Štart sa uskutočnil 5. júna 2002 o 21:22 UTC z Kennedyho vesmírneho strediska na Floride. K ISS sa raketoplán pripojil 7. júna 2002. Počas pobytu raketoplánu Endeavour pri ISS si bývalá aj nová stála posádka ISS stanicu odovzdala a členovia Expedícia 4 Jurij Onufrijenko, Daniel Bursch a Carl Walz sa vrátili s raketoplán na Zem.
Dňa 25. júna 2002 bola od stanice odpojená nákladná loď Progress M1-8, ktorá neskôr zanikla v hustých vrstvách atmosféry. Nová nákladná loď Progress M-46 sa pomocou automatickej navigácie pripojila k zadnému portu modulu Zvezda a dopravila na stanicu 2580 kg nákladu, vrátane pohonných hmôt na korekcie polohy stanice.

EVA 1

Prvý výstup do otvoreného vesmíru sa uskutočnil 16. augusta 2002. Valerij Korzun a Peggy Whitsonová vystúpili z prechodovej komory Pirs a zahájili montáž šiestich protimeteorických štítov na modul Zvezda. Práca na štíte bola dokončená a kozmonauti sa po 4 hodinách a 23 minútach vrátili na stanicu.

EVA 2

26. augusta 2002 prebehol druhý výstup do vesmíru. Do kozmu z modulu Pirs vystúpil Korzun a Treščov. Cieľom výstupu bolo namontovať na povrch stanica madlá, úchytky, zásobníky na náhradné diely. Bolo tiež potrebné vymeniť materiál v prebiehajúcich experimentoch a nainštalovať dve rádioamatérske antény na modul Zvezda. Výstup bol úspešne ukončený po 5 hodinách a 21 minútach.
24. septembra 2002 sa od stanice oddelila loď Progress M-46 a 29. septembra ju nahradila nová nákladná loď Progress M1-9, ktorá na ISS dopravila 2338 kg zásob.

STS-112

Raketoplán Atlantis (let STS-112) sa pripojil k ISS 9. októbra 2002. Posádka raketoplánu počas troch výstupov do vesmíru pripevnili a sprevádzkovali ďalšiu časť hlavného priehradového nosníka ITS-S1. Po splnení úloh a preložení zásob sa raketoplán 16. októbra od stanice odpojil.

Sojuz TMA-1

K portu modulu Pirs sa 1. novembra 2002 pripojil Sojuz TMA-1 s posádkou Sergej Zaľotin, Belgičan Frank De Winne (ESA) a Jurij Lončakov. Po osemdennom pobyte po vyložení nákladu a realizácii vedeckých experimentov odletela táto posádka Sojuzom TM-34 na Zem.

STS-113, ukončenie misie

Raketoplán Endeavour (let STS-113) pristál pri ISS 25. novembra 2002. Posádka raketoplánu počas troch výstupov do vesmíru namontovala a oživila ďalšiu časť priehradového nosníka ITS-P1. Na palube Endeavour bola aj nová stála posádka ISS Expedícia 6 (Kenneth Bowersox, Nikolaj Budarin a Donald Pettit). Dlhodobé posádky si stanicu odovzdali, členovia Expedície 5 sa stali členmi posádky raketoplánu. Raketoplán sa od stanice odpojil a Korzun, Whitsonová a Treščov sa s ním dostali 7. decembra 2002 na Zem.
Selenocentrická dráha

Selenocentrická dráha (niekedy nesprávne lunocentrická dráha) je obežná dráha okolo Mesiaca. Túto dráhu využívajú automatické sondy a počas programu Apollo sa po nej pohybovala kozmická loď Apollo. Prvým človekom vyrobený objekt na obežnej dráze okolo Mesiaca bola sovietska sonda Luna 10 v roku 1966. Prví ľudia vstúpili na selenocentrickú dráhu na palube kozmickej lodi Apollo 8 v roku 1968. Kruhová rýchlosť pre nízku orbitu okolo Mesiaca je približne 1,68 km/s.
Kostol svätého Martina (Šurany)

Kostol sv. Martina sa nachádza Šuranoch, v mestskej časti Nitriansky Hrádok, ktorý je okrem iného známy aj nálezom Hrádockej Venuše. Pôvodná stavba tohto kostola pochádza z 18. storočia. V roku 1967 bola postavená nová veža a v roku 2000 prešla rozsiahlou rekonštrukciou a prestavbou celá budova. Tým sa svojim atypickým vzhľadom zaradila medzi zaujímavosti blízkeho regiónu.
Kostol patrí pod farnosť Šurany, kde pôsobí ako dekan-farár Rudolf Daňo a výpomocný duchovný Anton Grznár

Poriadok sv. omší

Pondelok: 16:30 h
Nedeľa: 9:00 h
Svätá spoveď je v pondelok pred prvým piatkom od 15:30 do 16:30 h.
Aignes

Poloha

Obec má rozlohu 21,81 km². Najvyšší bod je položený 323 m n. m. a najnižší bod 198 m n. m.

Obyvateľstvo

Počet obyvateľov obce je 238 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kunszentmártonský obvod

Kunszentmártonský obvod (maď. Kunszentmártoni kistérség) je bývalá administratívna jednotka v Maďarsku v Jasovsko-veľkokumánsko-solnockej župe. Jeho sídlom bolo mesto Kunszentmárton.
Iré-le-Sec

Poloha

Obec má rozlohu 8,31 km². Najvyšší bod je položený 331 m n. m. a najnižší bod 220 m n. m.

Obyvateľstvo

Počet obyvateľov obce je 158 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
USS Defiant (NX-74205)

USS Defiant (NX-74205) je fiktívna loď z rovnako pomenovanej triedy lodí, ktorú dostal k dispozícii komandér Benjamin Sisko, veliteľ stanice Deep Space Nine v tretej sérii sci-fi seriálu Star Trek: Deep Space Nine. Už od svojej prvej misie, prieskumnej výpravy do Kvadrantu Gama, bol Defiant vybavený romulánskym maskovacím zariadením, ktoré Romuláni Spojenej federácii planét poskytli výmenou za získané informácie. Neskôr zišlo z toho, že by ho Federácia musela vrátiť.
Po zničení prvého Defiantu bol nahradený inou ľoďou rovnakej triedy. Volala sa USS Sao Paulo (NCC-75633), no posádka dostala zvláštne povolenie od Hviezdnej flotily premenovať ju na Defiant.

Trieda Defiant

Trieda Defiant je prvou triedou bojových lodí Federácie. Zatíaľ čo vojnu s Klingónmi a Romulánmi Federácia vybojovala s loďami vedeckými a prieskumnými, po stretnutí s Borgami velenie Hviezdnej flotily uznalo potrebu existence bojových lodí. Trieda Defiant bola prvou z nich (aj keď je Defiant v seriáli oficiálne označený ako eskortná loď).
Hmotnosť Defiantu je asi 355 000 ton, posádka má približne 40 členov, ktorí pracujú na 4 palubách. Na dľžku meria 120 metrov. Loď je vybavená počítačovým systémom LCARS, 4 pulsnými phasery a 2 odpaľovačmi fotónových a kvantových torpéd.
Jeho cestovná rýchlosť je warp 6, maximálna je warp 8. Loď môže 12 hodín letieť kritickou rýchlosťou warp 9,982.
Bajonet Nikon F

Nikon F je bajonet objektívu, ktorú vyvinula spoločnosť Nikon na jej 35mm zrkadlovky. Bajonet F uviedli po prvý raz na fotoaparáte Nikon F v roku 1959. Používa tri drážky so 44mm hrdlom a 46,5mm vzdialenosťou obruby od ohniskovej roviny.
Veľká paleta objektívov kompatibilných s bajonetom F ju robí najväčšou sústavou vymieňateľných fotografických objektívov v dejinách. Vyše 400 rozličných objektívov  Nikkor je kompatibilných so systémom. Bajonet F je populárny aj vo vedeckom a priemyselnom využití, najvýraznejšie na strojové videnie.
Simandre

Poloha

Obec má rozlohu 22,79 km². Najvyšší bod je položený 216 m n. m. a najnižší bod 169 m n. m.

Obyvateľstvo

Počet obyvateľov obce je 1 590 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beaumont-sur-Grosne

Poloha

Obec má rozlohu 7,82 km². Najvyšší bod je položený 217 m n. m. a najnižší bod 175 m n. m.

Obyvateľstvo

Počet obyvateľov obce je 324 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villemandeur

Poloha

Obec má rozlohu 11,46 km². Najvyšší bod je položený 99 m n. m. a najnižší bod 84 m n. m.

Obyvateľstvo

Počet obyvateľov obce je 6 572 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pečeňady

Poloha

Obec sa nachádza na Dolnom Považí, v severnej časti Podunajskej pahorkatiny. Východne od obce preteká Horný Dudváh, východný okraj obce lemuje Pečeňadský kanál. Chotár obce má tvar čepele v západo-východnom smere a siaha od areálu atómovej elektrárne po diaľnicu D1. Susedí na severe s chotárom Veľkých Kostolian, na východe s chotárom obce Červeník, na juhu a juhozápade s územím Ratkoviec a na západnom okraji sa na krátkom úseku dotýka chotára Jaslovských Bohuníc. Nadmorská výška v rovinatom chotári dosahuje 144 – 171 m n. m. a nachádzaj sa tu len menšie porasty lužného lesa so zastúpením duba, hraba, buka, jaseňa, klena a agáta.

Dejiny

Najstaršie nálezy dokladajú pobyt človeka v okolí obce už v mladšej a neskorej dobe kamennej, zdokladované sú tiež nálezy z doby bronzovej a stredoveku. Najstarší písomný záznam o osade villa Bissenorum (Byssenorum, v preklade dedina Pečenehov) pochádza z roku 1208, ďalšie sa dochovali z rokov 1209, 1216 a názov villa Beseneu z roku 1254. 
V minulosti sa obyvatelia zaoberali najmä poľnohospodárstvom, dnes dochádzajú za prácou do okolitých miest.

Pamiatky

V obci je rímskokatolícky kostol Najsvätejšieho Srdca Ježišovho z roku 1896. Zachovali sa tu prícestné kríže a sochy a v časti Peťová klasicistický kaštieľ z roku 1825.

Doprava

Priamo obcou prechádza cesta II/504 z Trnavy na Nové Mesto nad Váhom. Na diaľnicu D1 sa dá napojiť križovatkou Červeník alebo Piešťany a na železničnú trať Bratislava – Žilina v blízkych Veľkých Kostoľanoch. Letisko Piešťany leží 25 km severne.
Bezalles

Poloha

Obec má rozlohu 2,66 km². Najvyšší bod je položený 169 m n. m. a najnižší bod 144 m n. m.

Obyvateľstvo

Počet obyvateľov obce je 226 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Blaise-la-Roche

Poloha

Obec má rozlohu 2,39 km². Najvyšší bod je položený 661 m n. m. a najnižší bod 404 m n. m.

Obyvateľstvo

Počet obyvateľov obce je 219 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zhodné zobrazenie

Zhodné zobrazenie alebo izometria je izomorfizmus metrických priestorov, ktoré zachováva vzdialenosti. V prípade transformácie nejakého metrického priestoru sa často používa aj termín zhodnosť.
Zhodné zobrazenia sú špeciálnym prípadom podobných zobrazení s koeficientom 1.

Školská definícia

Zobrazenie euklidovského priestoru na seba sa nazýva zhodnosť (pojem zhodné zobrazenie je všeobecnejší pojem ako zhodnosť), ak pre každé dva body (vzory) X,Y a ich obrazy X',Y’ platí: |X,Y| = |X’,Y'|. (Vzdialenosť každých dvoch bodov sa rovná vzdialenosti ich obrazov).
Z definície zhodnosti vyplýva: Zhodnosť zachováva veľkosti uhlov. Zhodnosť zachováva veľkosti obsahov útvarov. Všetky zhodnosti s operáciou skladanie zhodností vytvárajú grupu.

Platí: Každá zhodnosť v euklidovskej rovine (E₂) sa dá zložiť z najviac troch osových súmerností.
Posúvanie (špeciálne - identita) sa dá zložiť z dvoch osových súmerností, ktorých osí sú navzájom rovnobežné. Otáčanie (špeciálne - stredová súmernosť) sa dá zložiť z dvoch osových súmerností, ktorých osí sú navzájom rôznobežné. Posunuté zrkadlenie sa dá zložiť z troch osových súmerností.
Platí: Každá zhodnosť v euklidovskom priestore (E₃) sa dá zložiť z najviac štyroch rovinových súmerností.
Platí (zovšeobecnenie predchádzajúcich tvrdení): Každá zhodnosť v euklidovskom n-rozmernom priestore (Eₙ) sa dá zložiť z najviac (n+1) súmerností podľa (n-1)-rozmerných podpriestorov (nadrovín).
Nad závodištěm

Ochrana

Predmetom ochrany sú odkryvy vrchného ordoviku a spodného silúru (kosovské, královodvorské a bohdalecké súvrstvie) dokumentujúce vývoj pražskej prvohornej panvy a taktiež zaznamenávajúce vývoj vtedajšieho života na tomto území. Na území sa prejavuje pomerne zložitá tektonická stavba, ktorá je prejavom niekoľkých zlomov a presunov. Tieto pochody zapríčinili, že sa tu opakujú jednotlivé geologické vrstvy niekoľkokrát po sebe, v prípade hranice silúr-devón až štyri krát. Toho si všimol už Joachim Barrande, aj keď vtedajšiu geológiu interpretoval mylne ako sled "kolónií" mladších zástupcov fauny v starších horninách. Až neskôr sa zistilo, že sa nejedná o "kolónie", ale o dôsledok tektonických pochodov vedúcich k presunom horninových blokov.

História

Oblasť prírodnej pamiatky, kde sa predtým nachádzali pastviny a skalné odkryvy, boli zalesnené agátovým porastom, čo viedlo k totálnej decimácii prirodzeného bylinného aj krovinového poschodia. Je to dané tým, že sa na jeho koreňoch vyskytujú baktérie produkujúce vo veľkej miere dusík, ktorý nesvedčí ostatným rastlinám. Prežívajú tak iba ruderálne rastliny.

Starostlivosť

V súčasnosti prebiehajú snahy o odstránenie agáta bieleho z lokality a nahradenie tohto stromu inými, ktoré sú pre územie charakteristickejšie. Jedná sa najmä o dub, hrab, lipu, javor a miestami aj borovicu.
Purpurové rieky

Dej

Pokojným vidieckym univerzitné mestečkom Guernon v údolí francúzskych Álp otrasie nález zavraždeného muža, ktorého telo je zohavené a zavesené na vysokej skale. Táto mŕtvola má odrezané zápästia a vybraté oči. Z Paríža prichádza komisár Pierre Niemans (Jean Reno), ktorý je poverený vyšetrením zločinu. Súbežne však po vrahovi pátra aj miestny policajt (Policajný poručík) Max Kerkerian (Vincent Cassel), ktorý vyšetruje znesvätenie hrobky Judith Herault, malého dievčatka, ktoré v roku 1982 zrazil na diaľnici kamión, a krádež jej fotografií a dokumentov z miestnej školy v meste Sarzac. Keď Niemans požiada študentku a glaciologičku Fanny Ferreirovú (Nadia Farès) o výstup na ľadovec, kde potrebuje odobrať vzorku ľadu, v ľadovcovej jaskyni nájde ďalšie telo umučenej obete zamrznuté v ľade. Začína byť zrejmé, že zločiny spája tajomná minulosť. Tretia vražda na seba nenechá dlho čakať. 
Ktosi s políciou hrá nebezpečnú hru na mačku a myš. Akúsi rolu v nej hrá autonehoda, pri ktorej v roku 1982 zahynulo pred zrakom svojej matky malé dievča. Stopy sa postupom vyšetrovania zbiehajú k miestnej vplyvnej univerzite, ktorá po celé generácie ovplyvňuje životy ľudí v izolovanom alpskom údolí. Prekvapivé odhalenie identity vraždiaceho maniaka skoro stojí oboch policajtov život, lebo ide o sestru Fanny Ferreirovej.
Central Intelligence Agency

Úloha

CIA je civilná spravodajská služba. Jej úlohou je špionáž, získavanie a analyzovanie informácií o zahraničných vládach, spolkoch a spoločenských skupinách. Získané informácie CIA podáva rôznym vetvám americkej vlády ako aj spriateleným štátom a službám. Nie zriedkavo, ako aj ostatné tajné služby, využíva CIA dezinformácie a kriminálne spôsoby, ktorými ovplyvňuje názory reprezentantov USA a zahraničnú politiku.
Na rozdiel od National Security Agency nie je jej hlavným zámerom získavať informácie technickou cestou (Signals Intelligence) ale primárne prostredníctvom ľudských zdrojov (Human Intelligence).
V januári 2017 CIA odtajnila takmer 13 miliónov strán dokumentov od roku 1947 až do 90. rokov. Niektoré z nich sa týkajú aj Česko-Slovenska. Podľa jedného z nich z roku 1954 československá armáda krátky čas vlastnila poľné atómové delo.
Lillebonne (obec)

Poloha

Obec má rozlohu 14,66 km². Najvyšší bod je položený 133 m n. m. a najnižší bod 0 m n. m.

Obyvateľstvo

Počet obyvateľov obce je 8 880 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
New Scotland Yard

New Scotland Yard zväčša nazývaný Scotland Yard, prípadne The Yard, je meno veliteľstva Metropolitnej polície, ktorá pôsobí na území Veľkého Londýna (s výnimkou City of London). V súčasnosti sídli v budove pozdĺž ulíc Broadway a Victoria Street v londýnskom mestskom obvode City of Westminster. Budova Scotland Yard sa nachádza asi pol kilometra od Parliament Square a Westminsterského palácu.
Scotland Yard bol založený 29. septembra 1829 na Great Scotland Yard, ulici neďaleko Whitehall. V roku 1890 ho presunuli na Victoria Embankment a získal prívlastok „New“ (angl.: nový). Dnes v tejto budove sídli britské ministerstvo obrany. Tretie a zatiaľ posledné sťahovanie prebehlo v roku 1967.
Na Oklice

Ochrana

V roku 2014 začala realizácia opatrení na podporu biodiverzity v EVL Na Oklice, cieľom je odstránenie zalesnených plôch, obnova rašelinísk, podmáčaných lúk a ďalších pôvodných plôch. Celkom budú vykonané práce v hodnote 3,5 milióna Kč.
Dôvodom ochrany je zachovanie unikátneho komplexu rašelinísk, okolitých rašelinových lúk a psicových pasienkov, ktoré slúžia ako biotop kriticky a silne ohrozených rastlinných a živočíšnych spoločenstiev i jednotlivých taxónov. Územie je významným prameniskom v tesnej blízkosti hlavného európskeho rozvodia.
Josef Antonín Plánický

Život

Bol synom manětínského kantora a organistu Jaroslava Plánického. Základné hudobné vzdelanie získal v rodine. Študoval zrejme na niektorej z jezuitských škôl. V roku 1715 sa stal vychovávateľom v rodine Václava Josefa Lažanského a jeho manželky Marie Gabriely Černínové z Chudenic na zámku v Lažany.
Po piatich rokoch požiadal o prepustenie zo služby a vystriedal zamestnania na niekoľkých miestach v Čechách, na Morave a v Rakúsku. Roku 1720 sa objavuje už s rodinou v hornobavorskom Freisingu a na príhovor kanonika Phillipa Franza Lindmayera sa stal tenoristom v biskupskej kapele. Jeho povinnosťou bola aj hra v inštrumentálnych súboroch a hudobná výučba chlapcov v seminári. Tu skomponoval svoje najslávnejšie a vlastne jediné v úplnosti dochované dielo, zbierku dvanástich duchovných árií Opella ecclesiastica.
V roku 1724 bol tiež poverený napísať slávnostnú operu k oslavám tisícročného jubilea biskupstva: Zelus divi Corbiniani Ecclesiae Frisigensis Fundamentum. Tá bola s úspechom vykonaná, ale do dnešných dní sa nezachovala. Taktiež je známe, že skomponoval početné litánie, motetá, Te Deum, Rekviem, ale aj zábavnú spoločenskú hudbu zvanú musica navalis pre pražské vychádzky po Vltave. Nič z toho sa však nezachovalo. Biskupská rezidencia bola zrušená a jej archív bol rozobraný.
Cudos

Poloha

Obec má rozlohu 34,21 km². Najvyšší bod je položený 133 m n. m. a najnižší bod 60 m n. m.

Obyvateľstvo

Počet obyvateľov obce je 839 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bazolles

Poloha

Obec má rozlohu 28,57 km². Najvyšší bod je položený 302 m n. m. a najnižší bod 245 m n. m.

Obyvateľstvo

Počet obyvateľov obce je 282 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Baugé-en-Anjou

Poloha

Obec má rozlohu 79,02 km². Najvyšší bod je položený 103 m n. m. a najnižší bod 27 m n. m..

Obyvateľstvo

Počet obyvateľov obce je 6 289 (2011).
Timofej Fiodorovič Osipovskij

Timofej Fiodorovič Osipovskij (rus. Тимофей Фёдорович Осиповский; * 1765 - † 1832) bol ruský filozof a matematik, kritik Kantovho tvrdenia, že geometrické pravdy majú apriórny pôvod.
Congerville-Thionville

Poloha

Obec má rozlohu 8,47 km². Najvyšší bod je položený 151 m n. m. a najnižší bod 113 m n. m.

Obyvateľstvo

Počet obyvateľov obce je 217 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rákosina ve Stříteži nad Bečvou

Ochrana

Predmetom ochrany je okraj údolnej nivy Rožnovskej Bečvy s mokraďovými spoločenstvami.
Vindobona

Vindobona (lat.) je osada, ktorá sa nachádzala na mieste dnešného mesta Viedeň; miesto, kde zomrel Marcus Aurelius.
Lesnianska planina

Polohopis

Územie sa nachádza v západnej časti Podbeskydskej vrchoviny, v údolí riek Biela Orava a Klinianka. Západný okraj vymedzuje horský hrebeň na pomedzí Oravy a Kysúc, východný okraj ohraničuje riečka Mútňanka. Východným smerom pokračuje Podbeskydská vrchovina, južne susedí Oravská Magura s podcelkom Paráč a juhozápadne nadväzuje Kysucká vrchovina s podcelkom Vojenné. Severnú hranicu vymedzujú pohraničné Oravské Beskydy s podcelkom Ošust. 
Hlavným vodným tokom územia je Biela Orava, ktorá vedie zväčša južným okrajom Lesnianskej planiny východným smerom. Priberá tu množstvo horských bystrín, medzi nimi Juríkov potok, Zásihlianku, Klinianku a Mútňanku.

Doprava

Údolím Bielej Oravy vedie dôležitá spojnica Oravy a Kysúc, cesta II/520. Prechádza z Tvrdošína cez Lokcu, Zákamenné a Oravskú Lesnú do Novej Bystrice a Krásna nad Kysucou. Z Lokce v minulosti viedla cez Zákamenné a Oravskú Lesnú úzkorozchodná Oravská lesná železnica. Prepojením s Kysuckou lesnou železnicou cez sedlo Demänová vznikla v roku 1926 Kysucko-oravská lesná železnica, ktorá výrazne zjednodušila dopravu z Oravy na Moravu.

Turizmus

Táto časť Hornej Oravy patrí medzi atraktívne časti regiónu a Podbeskydskej vrchoviny. Najzaujímavejšie je okolie Oravskej Lesnej, kde sa rozvíja letná i zimná turistika a existuje sieť ubytovaní s komplexom služieb. Cykloturisti i horskí cyklisti využívajú prepojenie na Kysuce i Poľsko a množstvo ciest, lyžiari zasa vhodné podmienky v lyžiarskom stredisku. Veľkou atrakciou je zachovalý úsek úzkorozchodnej železničky, premávajúcej do skanzenu vo Vychylovke.
Veľká časť územia (okrem východnej časti v okolí Zákamenného) pokrýva Chránená krajinná oblasť Horná Orava, na západnom okraji nadväzuje Chránená krajinná oblasť Kysuce. Osobitne chránené lokality sa tu nevyskytujú.
Beaussais

Poloha

Obec má rozlohu 15,75 km². Najvyšší bod je položený 187 m n. m. a najnižší bod 112 m n. m.

Obyvateľstvo

Počet obyvateľov obce je 413 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Krásy Slovenska

Z histórie

Miloš Janoška stál pri zrode a bol členom výboru prvej slovenskej turistickej organizácie Tatranského spolku turistického založeného 19. januára 1919, ktorý sa roku 1921 zlúčil s väčším Klubom československých turistov. Noví slovenskí členovia nechceli byť odkázaní na oficiálny tlačový orgán klubu Časopis turistov. Chceli mať svoj slovenský časopis, ktorý mohol propagovať krásy Slovenska. Miloš Janoška oslovil Pavla Stacha, účtovníka vydavateľstva Tranoscius, ktorý sa skontaktoval s krajanmi v USA. V krátkom čase, s pomocou typografa pôsobiaceho v USA Mateja Snopka, krajania vyzbierali a na Slovensko poslali 5000 Kč. Zakrátko, začiatkom roku 1921, vyšlo prvé číslo Krás Slovenska. Miloš Janoška mal od  samého začiatku vydávania časopisu nedostatok finančných prostriedkov. V závere 4. ročníka časopisu (č. 9-12/1924) upozorňuje svojich čitateľov, aby nezabúdali zaplatiť za odobrané čísla. V auguste 1926 bola ekonomická situácia tak neúnosná, že Miloš Janoška a Gustáv Nedobrý sa rozhodli podpísať zmluvu o odovzdaní vlastníckych a vydavateľských práv Klubu československých turistov, odboru v Liptovskom Mikuláši. Od 6. ročníka (1927) Krás Slovenska je majiteľom a vydavateľom Odbor KČST Liptovský Svätý Mikuláš. Časopis začala tlačiť Slovenská kníhtlačiareň vo Zvolene. Ročné náklady na vydávanie časopisu boli v roku 1938 45000 Kč. Ročne vychádzalo 10 čísiel. Predplatitelia zaplatili ročne 30 Kč.

Súčasnosť

Krásy Slovenska vychádzajú na 80 stranách v dvojmesačnej periodicite. Informujú čitateľov o turistických udalostiach, prinášajú reportáže, informujú o chránených oblastiach, národných parkoch, o horolezectve, prinášajú zaujímavé články o kultúrno-historických pamiatkach, o histórii turistiky na Slovensku a o zaujímavých osobnostiach turistiky. Venujú sa cykloturistike, lyžovaniu, vysokohorskej turistike.
Ore

Poloha

Obec má rozlohu 2,86 km². Najvyšší bod je položený 724 m n. m. a najnižší bod 453 m n. m.

Obyvateľstvo

Počet obyvateľov obce je 114 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Keelut (kráter)

Keelut je kráter na Jupiterovom mesiaci Kallisto. Nachádza sa blízko južného pólu a je príkladom priemerne hlbokého krátera s priemerom 47 km. V hornej časti obrázka sa nachádza menši kráter Reginleif.